Anton Gaspari je mlajši brat slikarja Maksima Gasparija. Pisal je pesmi in pripovedno prozo. Leta 1908 do 1912 se je šolal na učiteljišču v Ljubljani. Od 1. novembra 1912 je poučeval v Babnem Polju, med letoma 1926 in 1937 je bil ravnatelj Državne meščanske šole na Rakeku, kasneje pa poučeval tudi v Globasnici na Koroškem in na meščanski šoli v Krškem. 1911 je začel pod psevdonimom Tone Rakovčan objavljati pesmi in črtice v časopisu "Zvonček" in nato tudi v časopisu "Domače ognjišče". 1916 je sodeloval pri uredništvu revije "Slovan", med 1932 in 1940 pa je bil urednik revije "Razori". Ob koroškem plebiscitu je bil eden glavnih sourednikov pri mladinski reviji "Mlada Jugoslavija".